
VILNIAUS GEDIMINO TECHNIKOS UNIVERSITETAS


					 	2025-05-29


DĖL PIRKIMO NR. 2018995 PROCEDŪRŲ NUTRAUKIMO


Vilniaus Gedimino technikos universiteto (toliau – perkančioji organizacija) Viešojo pirkimo komisija (toliau – Komisija) Centrinės viešųjų pirkimų informacinės sistemos (toliau – CVP IS) priemonėmis vykdo mažos vertės skelbiamą apklausą „Automobilių pirkimas“ (toliau – Pirkimas; I-II pirkimo objekto dalys; CVP IS pirkimo ID 2018995). 
Pirkimas buvo numatytas finansuoti Europos Sąjungos projekto „Misijomis grįstų mokslo ir inovacijų programų įgyvendinimas“ (Nr. 02-002-P-0001) lėšomis (toliau – Projektas). 
Informuojame, kad perkančiosios organizacijos Komisija gavo raštą iš Centrinės projektų valdymo agentūros, kuriame nurodyta, jog minėta institucija nepritaria naujų automobilių įsigijimui dėl šių priežasčių: 
Vadovaujantis projekto sutartimi, projekto partneris Vilniaus Gedimino technikos universitetas MTEP projekte Nr. 1 vykdo tik mokslinių tyrimų veiklas, t. y. veiklas iki 5 technologinio parengties lygio (toliau – TPL), o eksperimentinės plėtros veiklas, t. y. 5–8 TPL veiklas, MTEP projekte Nr. 1 vykdo projekto partneris UAB SG dujos Auto. Papildomoje informacijoje projekto vykdytojas tą patvirtindamas nurodė, kad „Automobiliai bus naudojami projekto 4 poveiklei „Vandenilio tiekimo sistema (maketas)“. Kadangi automobiliai su įmontuotomis vandenilio tiekimo sistemomis turės būti išbandomi ne tik laboratorijoje, bet ir kelyje, tad jie turės būti su valstybiniais registracijos numeriais ir atitikti visus įprastiems automobiliams keliamus reikalavimus, tad jie turėtų būti perkami, kaip ilgalaikis turtas. Beje, universitetas nekurs prototipo, o tik sistemos maketą. <...>“. 
CPVA vertinimu, MTEP projekte Nr. 1 kuriamo produkto išbandymas kelyje, t. y. realioje veikimo aplinkoje, yra eksperimentinės plėtros etapo veiklos (konkrečiai, 7 TPL), kurių projekto partneris Vilniaus Gedimino technikos universitetas MTEP projekte Nr. 1 nevykdo, o 5 TPL baigiamas laboratorinėmis arba kitomis bandymo sąlygomis imituojant realią aplinką, kaip kad numatyta Rekomenduojamų mokslinių tyrimų ir eksperimentinės plėtros etapų klasifikacijos apraše[footnoteRef:1] (toliau – aprašas):  [1:  Rekomenduojamų mokslinių tyrimų ir eksperimentinės plėtros etapų klasifikacijos aprašas, patvirtintas Lietuvos Respublikos Vyriausybės 2012 m. birželio 6 d. nutarimu Nr. 650 „Dėl Rekomenduojamų mokslinių tyrimų ir eksperimentinės plėtros etapų klasifikacijos aprašo patvirtinimo.] 

· 5 TPL „Maketo (modelio) patikrinimas imituojant realias sąlygas, meno objekto projekto pristatymas“ veiklos aprašymas, pateiktas apraše: „Šio lygio maketas (modelis) labai priartėjęs prie galutinio produkto. Į maketą (modelį) integruota daugiau sudedamųjų dalių. Siekiant patvirtinti faktinį veikimą, jis išbandomas laboratorinėmis arba kitomis bandymo sąlygomis imituojant realią aplinką ar stebimas tam tikroje socialinėje aplinkoje; meno objekto projektas pateikiamas ir derinamas su suinteresuotais asmenimis jo įgyvendinamumui ir įgyvendinimo tikslingumui nustatyti. <...>“, 
· 7 TPL „Prototipo (bandomosios versijos) demonstravimas“ veiklos aprašymas, pateiktas apraše: „Šiuo lygmeniu labai artimas galutiniam produktui prototipas (bandomoji versija) išbandomas ir demonstruojamas realioje veikimo aplinkoje. <...>“.
Atsižvelgus į tai, kas nurodyta aukščiau, t. y. paaiškėjus aukščiau paminėtoms aplinkybėms, kurios iš anksto perkančiosios organizacijos Komisijai nebuvo žinomos, vadovaujantis Viešųjų pirkimų įstatymo Viešųjų pirkimų įstatymo 29 straipsnio 4 dalimi ir Pirkimo dokumentų Bendrųjų sąlygų 2.9 punkto nuostatomis, šio pirkimo procedūros nutraukiamos (taikoma I-II pirkimo objekto dalims). Vadovaujantis Viešųjų pirkimų įstatymo 29 straipsnio 2 dalies 3 punkto šio pirkimo procedūros laikomos pasibaigusiomis (taikoma I-II pirkimo objekto dalims).

